hotchpotch/miracl-hf-unified huggingface dataset:
देवी सूक्त
देवी सूक्तम् ऋग्वेद का एक मंत्र है जिसे अम्भ्राणी सूक्तम् भी कहते हैं। इसमें ८ श्लोक हैं। यह वाक् (वाणी) को समर्पित है।
यह सूक्त वर्तमान काल में भी हिन्दुओं द्वारा प्रयुक्त है। देवी महात्म्यम् के पाठ के बाद देवी सूक्त का भी पाठ किया जाता है।
सूक्त कुछ इस प्रकार है -
नमो देव्यै महादेव्यै शिवायै सततम् नमः।  नमः प्रकृत्यै भद्रायै नियताः प्रणताः स्मताम्।। १।।
रौद्रायै नमो नित्यायै गौर्यै धात्र्यै नमो नमः।  ज्योत्स्नायै च इन्दुरूपिण्यै सुखायै सततम् नमः।। २।।
कल्याण्यै प्रणताम् वृद्ध्यै सिद्ध्यै कुर्मो नमो नमः।  नैर्ऋत्यै भूभृताम् लक्ष्म्यै शर्वाण्यै ते नमो नमः।। ३।।
दुर्गायै दुर्गपारायै सारायै सर्व कारिण्यै।  ख्यात्यै तथैव कृष्णायै धूम्रायै सततम् नमः।। ४।।
अति सौम्याति रौद्रायै नताः तस्यै नमो नमः।  नमो जगत् प्रतिष्ठायै देव्यै कृत्यै नमो नमः।। ५।।
या देवी सर्वभूतेषू विष्णु मायेति शब्दिता।  नमः तस्यै नमः तस्यै नमः तस्यै नमो नमः ॥ ६ ॥
या देवी सर्वभूतेषू चेतनेत्यभिधीयते।  नमः तस्यै नमः तस्यै नमः तस्यै नमो नमः ॥ ७ ॥
या देवी सर्वभूतेषू बुद्धि रूपेण संस्थिता।  नमः तस्यै नमः तस्यै नमः तस्यै नमो नमः ॥ ८ ॥
या देवी सर्वभूतेषू निद्रा रूपेण संस्थिता।  नमः तस्यै नमः तस्यै नमः तस्यै नमो नमः ॥ ९ ॥
या देवी सर्वभूतेषू क्षुधा रूपेण संस्थिता।  नमः तस्यै नमः तस्यै नमः तस्यै नमो नमः ॥ १० ॥
यादेवी सर्वभूतेषू छाया रूपेण संस्थिता।  नमः तस्यै नमः तस्यै नमः तस्यै नमो नमः ॥११॥
या देवी सर्वभूतेषू शक्ति रूपेण संस्थिता।  नमः तस्यै नमः तस्यै नमः तस्यै नमो नमः ॥१२॥
या देवी सर्वभूतेषू तृष्णा रूपेण संस्थिता।  नमः तस्यै नमः तस्यै नमः तस्यै नमो नमः ॥१३॥
या देवी सर्वभूतेषू क्षान्ति रूपेण संस्थिता।  नमः तस्यै नमः तस्यै नमः तस्यै नमो नमः ॥१४॥
या देवी सर्वभूतेषू जाति रूपेण संस्थिता।  नमः तस्यै नमः तस्यै नमः तस्यै नमो नमः ॥१५॥
या देवी सर्वभूतेषू लज्जा रूपेण संस्थिता।  नमः तस्यै नमः तस्यै नमः तस्यै नमो नमः ॥१६॥
या देवी सर्वभूतेषू शान्ति रूपेण संस्थिता।  नमः तस्यै नमः तस्यै नमः तस्यै नमो नमः ॥१७॥
या देवी सर्वभूतेषू श्रद्धा रूपेण संस्थिता।  नमः तस्यै नमः तस्यै नमः तस्यै नमो नमः ॥१८॥
या देवी सर्वभूतेषू कान्ति रूपेण संस्थिता।  नमः तस्यै नमः तस्यै नमः तस्यै नमो नमः ॥१९॥
या देवी सर्वभूतेषू लक्ष्मी रूपेण संस्थिता।  नमः तस्यै नमः तस्यै नमः तस्यै नमो नमः ॥२०॥
या देवी सर्वभूतेषू वृत्ति रूपेण संस्थिता।  नमः तस्यै नमः तस्यै नमः तस्यै नमो नमः ॥२१॥
या देवी सर्वभूतेषू स्मृति रूपेण संस्थिता।  नमः तस्यै नमः तस्यै नमः तस्यै नमो नमः ॥ २२ ॥ या देवी सर्वभूतेषू दया रूपेण संस्थिता।  नमः तस्यै नमः तस्यै नमः तस्यै नमो नमः ॥ २३ ॥
या देवी सर्वभूतेषू तुष्टि रूपेण संस्थिता।  नमः तस्यै नमः तस्यै नमः तस्यै नमो नमः ॥ २४ ॥
या देवी सर्वभूतेषू मातृ रूपेण संस्थिता।  नमः तस्यै नमः तस्यै नमः तस्यै नमो नमः ॥ २५ ॥
या देवी सर्वभूतेषू भ्रान्ति रूपेण संस्थिता।  नमः तस्यै नमः तस्यै नमः तस्यै नमो नमः ॥ २६ ॥
इन्द्रियाणाम् अधिष्ठात्री भूतानाम् च अखिलेषु या।  भूतेषु सततम् तस्यै व्याप्ति देव्यै नमो नमः ॥ २७ ॥
चिति रूपेण या कृत्स्नमेतद् व्याप्त स्थिता जगत्।  नमः तस्यै नमः तस्यै नमः तस्यै नमो नमः ॥ २८ ॥
स्तुता सुरैः पूर्वम् अभीष्ट संश्रयात् तथा सुरेन्द्रेण दिनेषु सेविता।  करोतु सा नः शुभहेतुः ईश्वरी शुभानि भद्राणि अभिहन्तु चापदः ॥ २९ ॥
या साम्प्रतम् चोद्धत दैत्य तापितैः अस्माभिः ईशा च सुरैः नमश्यते।  या च स्मृता तत्क्षणम् एव हन्ति नः सर्वा पदः भक्ति विनम्र मूर्त्तिभिः ॥ ३० ॥
नागानन्द
नागानन्द (नागों का आनन्द) राजा हर्षवर्धन (606 C.E. - 648 C.E.) द्वारा रचित संस्कृत नाटक है। यह संस्कृत के सर्वश्रेष्ठ नाटकों में से है।
यह नाटक पाँच अंकों में है। इसमें गरुड़ देवता को खुश करने के लिये नागों की बलि देने को रोकने के लिये राजकुमार जिमुतवाहन द्वारा अपना शरीर त्याग की कहानी है।हष ने स्वयं भी उच्चकोटि का लेखक था,जिसने तीन नाटको 'रत्नावली','पिर्यदर्शिका और 'नागानन्द' की रचना की।
नारायणीयम्
नारायणीयम् मध्ययुगीन संस्कृत ग्रन्थ है। इसके रचयिता केरल में जन्मे भक्तकवि नारायण भट्टतिरि हैं जिन्होने सोलहवीं शती में इस ग्रन्थ की रचना की।
यह काव्य भागवत पुराण का सार है। इसमें लगभग १८ हजार श्लोक हैं जो भगवान कृष्ण की अराधना के लिये हैं।
पंचरात्र (नाटक)
पंचरात्र भास द्वारा विरचित संस्कृत का नाटक ग्रंथ है। इसकी कथा महाभारत पर आधारित है।
सदाचार स्मृति
सदाचार स्मृति माध्वाचार्यकृत एक लघुग्रन्थ है। इसमें लगभग ३५ श्लोक हैं।
इस ग्रन्थ में नित्यकर्मों के बारे में विस्तृत मार्गदर्शन दिया गया है-
सरस्वती भवन ग्रंथमाला
सरस्वती भवन ग्रंथमाला नाम से संस्कृत ग्रंथों के प्रकाशन का कार्य सन् १९२० से आरम्भ हुआ। बनारस के संस्कृत कालेज के शासकीय संस्कृत पुस्तकालय द्वारा किया गया।https://web.archive.org/web/20080917010336/http://asj.ioc.u-tokyo.ac.jp/eng/html/guide/india/1_3.html
षटसंदर्भ
षटसंदर्भ, सोलहवीं शती के गौड़ीय वैष्णव भक्त कवि जीव गोस्वामी द्वारा रचित छ: संस्कृत ग्रंथ हैं।
षटसन्दर्भ या छ: मानक निम्नवत हैं :
सौन्दर्यलहरी
सौन्दर्यलहरी (शाब्दिक अर्थ : सौन्दर्य का सागर) आदि शंकराचार्य तथा पुष्पदन्त द्वारा संस्कृत में रचित महान साहित्यिक कृति है। इसमें माँ पार्वती के सौन्दर्य, कृपा का १०३ श्लोकों में वर्णन है।
सौन्दर्यलहरी केवल काव्य ही नहीं है, यह तंत्रग्रन्थ है। जिसमें पूजा, यन्त्र तथा भक्ति की तांत्रिक विधि का वर्णन है। इसके दो भाग हैं-
श्री सूक्त
श्री सूक्तम् देवी लक्ष्मी की आराधना करने हेतु उनको समर्पित मंत्र हैं। इसे 'लक्ष्मी सूक्तम्' भी कहते हैं। यह सूक्त, ऋग्वेद के खिलानि के अन्तर्गत आता है। इस सूक्त का पाठ धन-धान्य की अधिष्ठात्री, देवी लक्ष्मी की कृपा प्राप्ति के लिए किया जाता है।
आन्ध्र प्रदेश के तिरुमल वेंकटेश्वर मंदिर में 'वेंकटेश्वर के तिरुमंजनम्' के समय जो पञ्चसूक्तम का पाठ किया जाता है, उसमें श्रीसूक्तम भी सम्मिलित है।
श्रीसूक्त ऋग्वेद का खिल सूक्त है जो ऋग्वेद के पांचवें मण्डल के अन्त में उपलब्ध होता है। सूक्त में मन्त्रों की संख्या पन्द्रह है। सोलहवें मन्त्र में फलश्रुति है। बाद में ग्यारह मन्त्र परिशिष्ट के रूप में उपलब्ध होते हैं। इनको 'लक्ष्मीसूक्त' के नाम से स्मरण किया जाता है।
आनन्द, कर्दम, श्रीद और चिक्लीत ये चार श्रीसूक्त के ऋषि हैं। इन चारों को श्री का पुत्र बताया गया है। श्रीपुत्र हिरण्यगर्भ को भी श्रीसूक्त का ऋषि माना जाता है।
श्रीसूक्त का चौथा मन्त्र बृहती छन्द में है। पांचवाँ और छटा मन्त्र त्रिष्टुप छन्द में है। अन्तिम मन्त्र का छन्द प्रस्तारपंक्ति है । शेष मन्त्र अनुष्टुप छन्द में है।
श्रीशब्दवाच्या लक्ष्मी इस सूक्त की देवता हैं।
श्रीसूक्त का विनियोग लक्ष्मी के आराधन, जप, होम आदि में किया जाता है। महर्षि बोधायन, वशिष्ठ आदि ने इसके विशेष प्रयोग बतलाये हैं । श्रीसूक्त की फलश्रुति में भी इस सूक्त के मन्त्रों का जप तथा इन मन्त्रों के द्वारा होम करने का निर्देश किया गया है।
आराधनाक्रम में श्रीसूक्त के पन्द्रह मन्त्रों का इस क्रम से विनियोग किया जाता है
श्रीसूक्त के मन्त्रों का विषय इस प्रकार है
१-भगवान से लक्ष्मी को अभिमुख करने की प्रार्थना
२-भगवान् से लक्ष्मी को अभिमुख रखने की प्रार्थना
३-लक्ष्मी से सान्निध्य के लिये प्रार्थना
४-लक्ष्मी का आवाहन
५-लक्ष्मी की शरणागति एवं अलक्ष्मीनाश की प्रार्थना
६-अलक्ष्मी और उसके सहचारियों के नाश की प्रार्थना
७-माङ्गल्यप्राप्ति की प्रार्थना
८-अलक्ष्मी और उसके कार्यों का विवरण देकर उसके नाश की प्रार्थना
९-लक्ष्मी का आवाहन
१०-मन, वाणी आदि की अमोघता तथा समृद्धि की स्थिरता के लिये प्रार्थना
११-कर्दम प्रजापति से प्रार्थना
१२-लक्ष्मी के परिकर से प्रार्थना
१३- लक्ष्मी के नित्य सान्निध्य के लिये पुनः भगवान से प्रार्थना
१४-पुनः लक्ष्मी के नित्य सान्निध्य के लिये भगवान से प्रार्थना
१५-भगवान से लक्ष्मी के आभिमुख्य की प्रार्थना
१६-फलश्रुति  परिशिष्ट (लक्ष्मीसूक्त) के मन्त्रों के विषय हैं
१-सौख्य की याचना
२-समस्त कामनाओं की पूर्ति की याचना
३-सान्निध्य की याचना
४-समृद्धि के स्थायित्व के लिये प्रार्थना
५-देवताओं में लक्ष्मी के वैभव का विस्तार
६-सोम की याचना
७-मनोविकारों का निषेध
८-लक्ष्मी की प्रसन्नता के लिये प्रार्थना
९-लक्ष्मी की वन्दना
१०-लक्ष्मीगायत्री
११-अभ्युदय के लिये प्रार्थना श्रीदेवी के नाम - श्रीसूक्त के १५ मन्त्रों में श्री लक्ष्मी के ये नाम मिलते हैं-
परिशिष्ट के ११ मन्त्रों में ये नाम और मिलते हैं
तीर्थ प्रबन्ध
तीर्थ प्रबन्ध सोलहवीं शती के द्वैत दार्शनिक एवं सन्त श्री वदिराज स्वामी द्वारा संस्कृत में रचित प्रमुख ग्रंथ है। यह ग्रन्थ एक यात्रावर्णन की भांति लिखा गया है जिसमें सम्पूर्ण भारत के तीर्थस्थानों का वर्णन है। इस ग्रन्थ में कुल २३५ श्लोक हैं जो चार अध्यायों में विभक्त हैं। हर दिशा के लिये एक अध्याय है।
वायु स्तुति
वायु स्तुति, त्रिविक्रम पंडिताचार्य द्वारा रचित संस्कृत ग्रन्थ है। इसमें द्वैत दर्शन के संस्थापक श्री माध्वाचार्य की स्तुति है। माध्वाचार्य सम्प्रदाय के लोग उन्हें वायु का अवतार मानते हैं।
लेशान के विशाल बुद्ध
लेशान के विशाल बुद्ध (सरलीकृत चीनी : 乐山 大佛, पारंपरिक चीनी: 乐山 大佛) तांग वंश (618-907) के शासन के दौरान बनाई गयी गौतम बुद्ध की ऊँची विशाल प्रतिमा है। इस प्रतिमा को लाल बलुआ पत्थर की चट्टान एमी पर्वत को तराश कर बनाया गया है। यह चीन के दक्षिण में स्थित सिचुआन प्रांत के शहर लेशान में मिनजियांग, दादु और किंग्यी नदी के संगम पर स्थित है। यह दुनिया में सबसे ऊँची पत्थर की प्रतिमा है और इसके निर्माण के समय तो यह दुनिया में बुद्ध की सबसे ऊँची मूर्ति थी।
लेशान की विशाल बुद्ध प्रतिमा सन 1996 के बाद से यूनेस्को विश्व धरोहर स्थल के रूप में सूचीबद्ध है। सन 2008 में सिचुआन में आये भूकंप से यह क्षतिग्रस्त नहीं हुई है।
वक्कोम मजीद
अब्दुल मजीद् (मलयालम: അബ്ദുൽ മജീദ്; 20 दिसंबर 1909 - 10 जुलाई 2000) बेहतर रूप में जाना वक्कम मजीद भारतीय स्वतंत्रता आन्दोलन के अग्रिम पंक्ति के सेनानी और त्रावणकोर-कोचीन राज्य विधानसभा के पूर्व सदस्य था। बीसवीं सदी में केरल के सामाजिक और राजनीतिक दायरे में वह एक असाधारण राजनेता था। एक महान राष्ट्रवादी, उस्का राजनीति आंतरिक मूल्य आधारित, धर्मनिरपेक्ष और मानवीय थे।
वक्कम मजीद का जन्म त्रावणकोर राजसी राज्य (दक्षिण भारत के वर्तमान केरल) के वक्कम गांव में एक कुलीन मुस्लिम परिवार (पून्तरान विलाकम) में २० दिसम्बर १९०९ को हुआ था। वह प्रसिद्ध समाज सुधारक और पत्रकार वक्कम अब्दुल खादर मौलवि के भतीजे था। उनके पिता का नाम सयिद मुहम्मद और माँ का नाम मुहम्मद बीवि था। मजीद्, मुहम्मद बीवि और सयिद मुहम्मद के चार बेटो में सबसे बड़े थे। उनके भाइयों के नाम मुहम्मद अब्दुल लतीफ़ और उनके बहन का नाम सफ़िया बीबी था।
मुहम्मद हिदायतुल्लाह
मुहम्मद हिदायतुल्लाह, (17 दिसम्बर 1905 - 18 सितंबर 1992) भारत के पहले मुस्लिम मुख्य न्यायाधीश थे।ये मध्यप्रदेश के प्रथम न्यायधीश भी रहे तथा उन्होंने दो अवसरों पर भारत के कार्यवाहक राष्ट्रपति के रूप में भी कार्यभार संभाला था। इसके साथ ही वो एक पूरे कार्यकाल के लिए भारत के छठे उपराष्ट्रपति भी रहे। नया रायपुर में स्थित हिदायतुल्लाह राष्ट्रीय विधि विश्वविद्यालय का नाम उनके नाम पर रखा गया है।
भालचंद्र नेमाडे
भालचंद्र नेमाडे (जन्म-१९३८) भारतीय मराठी लेखक, उपन्यासकार, कवि, समीक्षक तथा शिक्षाविद हैं। १९६३ में केवल २५ वर्ष की आयु में प्रकाशित 'कोसला' नामक उपन्यास से उन्हें अपार सफलता मिली। सन १९९१ में उनकी "टीकास्वयंवर" इस कृति के लिए उन्हें साहित्य अकादमी पुरस्कार से सम्मानित किया गया। उन्हें वर्ष २०१४ का प्रतिष्ठित ज्ञानपीठ पुरस्कार दिया जाएगा।श्री नेमाडे की प्रमुख कृतियों में 'कोसला' और 'हिन्‍दू' उपन्‍यास शामिल हैं। उनके साहित्य में 'देशीवाद' (स्वदेशीकरण) पर बल दिया गया है। वह 60के दशक के लघु पत्रिका आंदोलन के प्रमुख हस्ताक्षर थे।
प्राध्यापक भालचंद्र नेमाडे मराठी के प्रसिद्ध लेखक वी.स. खांडेकर, वि.वा. शिरवाडकर, विं.दा. करंदीकर के बाद यह पुरस्कार प्राप्त करने वाले चौथे मराठी लेखक हैं। प्रो. भालचन्द्र नेमाडे मराठी साहित्य में सर्वस्पर्शी तथा सर्वप्रतिष्ठित नाम है। उपन्यास, कविता एवं आलोचना में उनकी विरल ख्याति है। श्री नेमाड़े मराठी आलोचना में 'देसीवाद' के प्रवर्तक हैं। 1963 में प्रकाशित 'कोसला' उपन्यास ने मराठी उपन्यास लेखन में दिशा प्रवर्तन का काम किया। इस उपन्यास ने मराठी गद्य लेखन को पिछली आधी शताब्दी में लगातार चेतना और फॉर्म के स्तर पर उद्वेलित किया। उनके अन्य उपन्यास 'हिन्दू' में सभ्यता विमर्श उपस्थित है। यह कृति काल की आवधारणा की वैज्ञानिक दृष्टि से भाष्य करती है। ग्रामीण से आधुनिक परिसर तक की सामाजिक विसंगतियों को गहराई से अभिव्यक्त करने वाले श्री नेमाड़े मराठी साहित्य की तीन पीढ़ियों के सर्वप्रिय लेखक हैं।
उत्तर प्रदेश राजर्षि टंडन मुक्त विश्वविद्यालय
उत्तर प्रदेश राजर्षि टंडन मुक्त विश्वविद्यालय (Uttar Pradesh Rajarshi Tandon Open University) इलाहाबाद में स्थित एक सार्वजनिक विश्वविद्यालय है। यह राजर्षि पुरुषोत्तम दास टंडन के नाम पर है। इसका स्थायी परिसर इलाहाबाद स्थित फाफामऊ में है।
इस विश्वविद्यालय की स्थापना उत्तर प्रदेश राजर्षि टण्डन मुक्त विश्वविद्यालय, अधिनियम 1999 उत्तर प्रदेश (अधिनियम संख्या-10, 1999) के अन्तर्गत हुई। इस विश्वविद्यालय को दूरस्थ शिक्षा योजना के अन्तर्गत एक मुक्त विश्वविद्यालय, बनाया गया, जिससे पूरे उत्तर प्रदेश में सुनियोजित ढंग से उच्च शिक्षा का प्रचार एवं प्रसार दूरस्थ प्रणाली के माध्यम से संचालित हो सके। आबादी के एक बड़े क्षेत्र में काम कर रहे लोगों, गृहणियों और अन्य वयस्कों को उच्च शिक्षा से जोड़ने तथा उनके उन्नत भविष्य के लिए ज्ञानार्जन हेतु विश्वविद्यालय की स्थापना हुई। विश्वविद्यालय का प्रथम शैक्षणिक सत्र जुलाई, 1999 से प्रारम्भ हुआ।
खासकर दूरदराज और ग्रामीण क्षेत्रों में रहने वाले लोगों, विशेषकर उच्च शिक्षा से वंचित तथा उन लोगों के लिए जो पढ़ाई के माध्यम से स्वतंत्र रूप से ज्ञान प्राप्त करना चाहते हैं उनके लिए इस विश्वविद्यालय में कई योजनाएँ संचालित है। इसके पाठ्यक्रम दूरस्थ पद्धति द्वारा संचालित होते हैं। ग्रामीण विकास डिप्लोमा पाठ्यक्रम में दाखिला लेने के लिए उम्मीदवार का स्नातक होना अनिवार्य है। लेकिन उत्तर प्रदेश राजर्षि टंडन मुक्त विश्वविद्यालय ने बारहवीं कक्षा में भी इसे मान्यता दी है। ग्रामीण विकास में डिप्लोमा पाठ्यक्रम की अवधि एक वर्ष की है लेकिन उत्तर प्रदेश राजर्षि टंडन मुक्त विश्वविद्यालय में एक से तीन वर्ष तक का पाठ्यक्रम है। पाठ्यक्रम का माध्यम केवल हिन्दी और अंग्रेजी ही हैं।
बढ़ती हुई जनसंख्या के अनुपात में उच्च शिक्षा प्रदान करने वाले संस्थाओं का अभाव है। माध्यमिक शिक्षा पास करने वाले छात्र/छात्राओं को शिक्षा का अवसर नहीं मिल पा रहा है। परम्परागत विश्वविद्यालय के माध्यम से सभी छात्रों को उच्च शिक्षा प्रदान करना एक दुरूह कार्य हो गया है। तमाम शिक्षाविदो ने इस समस्या को दूर करने के लिए विचार/मंथन शुरू किया और वे इस निष्कर्ष पर पहुँचे कि परम्परागत शिक्षा प्रणाली के विकल्प को तैयार किया जाए। इस कड़ी में दूरस्थ शिक्षा परिषद की स्थापना हुई जिसके अन्तर्गत केन्द्र एवं प्रत्येक राज्य में एक मुक्त विश्वविद्यालय खोलने की अनुशंसा की गयी। उत्तर प्रदेश में भी उत्तर प्रदेश राजर्षि टण्डन मुक्त विश्वविद्यालय की स्थापना हुई जिसका मुख्य उद्देश्य परम्परागत प्रणली में प्रवेश न पाने वाले छात्रों का प्रवेश, घरेलू महिलाओं के लिये शिक्षा का अवसर, सरकारी एवं गैर सरकारी सेवारत व्यक्तियों के लिये शिक्षा का अवसर उपलब्ध कराने का प्रयास मुक्त विश्वविद्यालय करा रहा है।
नेवला
नेवला () एक मांसाहारी स्तनधारी जानवर है जो 'हरपेस्टीडाए' () जीववैज्ञानिक कुल में आते हैं। इसकी 33 ज्ञात जातियाँ हैं जो सभी दक्षिणी यूरेशिया (भारतीय उपमहाद्वीप समेत) व अफ़्रीका में रहती हैं। माडागास्कर द्वीप पर भी यूप्लेरिडाए () कुल की चार जातियाँ हैं जिन्हें कभी-कभी नेवला बुलाया जाता है।
वैयाकरण
वैयाकरण (अंग्रेजी:Grammarian) ऐसे व्यक्ति को कहा जाता है जो व्याकरण का विशेषज्ञ हो तथा इस विषय पर पूरा अधिकार रखता हो।
पाणिनि (लगभग ५०० ई॰ पू॰) संस्कृत के सबसे प्रसिद्ध तथा सम्मानित वैयाकरण हुये हैं। उनका ग्रन्थ अष्टाध्यायी संस्कृत व्याकरण का सबसे प्रतिष्ठित ग्रन्थ है। पाणिनि के पूर्ववर्ती वैयाकरणों में यास्क, शाकटायन, शौनक, शाकल्य, स्फोटायन आदि हुये हैं।
पाणिनि के परवर्ती वैयाकरणों में कात्यायन मुनि, पतंजलि मुनि आदि शामिल हैं। कात्यायन मुनि ने लगभग ३५० ई॰ पू॰ में टिप्पणी रूप में वार्तिक लिखे। तत्पश्चात पतंजलि मुनि ने १५० ई॰ पू॰ के लगभग अष्टाध्यायी पर महाभाष्य नाम से भाष्य लिखा। व्याकरण शास्त्र में पाणिनि, कात्यायन तथा पंतजलि को त्रिमुनि अथवा मुनित्रय कहा गया है।
इसके अतिरिक्त वामन और जयादित्य ने मिलकर ६०० ई॰ के लगभग काशिकावृति की रचना की। यह अष्टाध्यायी की सर्वश्रेष्ठ व्याख्या मानी जाती है। रामचन्द्र (११०० ई॰) ने प्रक्रिया कौमुदी तथा भट्टोजि दीक्षित ने सिद्धान्त कौमुदी नामक प्रक्रिया ग्रन्थों की रचना की। सिद्धान्त कौमुदी की शैली पर मध्यसिद्धान्तकौमुदी की रचना हुयी और वरदराज ने कुछ आवश्यक नियमों को ध्यान में रखते हुये लघुसिद्धान्तकौमुदी की रचना की।
बाद में व्याकरण के दर्शन पक्ष पर अनेक ग्रन्थ लिखे गये। ६०० ई॰ के लगभग भर्तृहरि ने वाक्यपदीय लिखा। इसके अतिरिक्त इनकी महाभाष्यदीपिका भी व्याकरण का महत्वपूर्ण ग्रन्थ है। इसी परम्परा में १६५० ई॰ के लगभग कौण्डभट्ट का वैयाकरणभूषणसार और नागेशभट्ट की १७०० ई॰ के लगभग रचित वैयाकरणसिद्धान्त लघुमंजूषा प्रसिद्ध है।
पाणिनी की अष्टाध्यायी परम्परा के अतिरिक्त भी कुछ आचार्यों के नाम से व्याकरण सम्प्रदाय प्रचलित हुये। इनमें कातन्त्र, चान्द्र, शाकटायन, हैम, सारस्वत तथा सौपद्म प्रमुख हैं।
कुछ अन्य पुराने वैयाकरण हैं- कुछ पश्चिमी विद्धानों ने भी हिन्दी एवं संस्कृत व्याकरण सम्बंधी कुछ पुस्तकें लिखी। यद्यपि इनको वैयाकरणों की श्रेणी में तो नहीं रखा जा सकता परन्तु विषय से सम्बन्धित होने से उनका नाम भी नीचे दिया जा रहा है।
विलुप्ति
जीव विज्ञान में विलुप्ति () उस घटना को कहते हैं जब किसी जीव जाति का अंतिम सदस्य मर जाता है और फिर विश्व में उस जाति का कोई भी जीवित जीव अस्तित्व में नहीं होता। अक्सर ऐसा इसलिए होता है क्योंकि किसी जीव का प्राकृतिक वातावरण बदल जाता है और उसमें इन बदली परिस्थितियों में पनपने और जीवित रहने की क्षमता नहीं होती। अंतिम सदस्य की मृत्यु के साथ ही उस जाति में प्रजनन द्वारा वंश वृद्धि की संभावनाएं समाप्त हो जाती हैं। पारिस्थितिकी में कभी कभी विलुप्ति शब्द का प्रयोग क्षेत्रीय स्तर पर किसी जीव प्रजाति की विलुप्ति से भी लिया जाता है।
अध्ययन से पता चला है कि अपनी उत्पत्ति के औसतन १ करोड़ वर्ष बाद जाति विलुप्त हो जाती है, हालांकि कुछ जातियां दसियों करोड़ों वर्षों तक जारी रहती हैं। पृथ्वी पर मानव के विकसित होने से पहले विलुप्तियां प्राकृतिक वजहों से हुआ करती थीं। माना जाता है कि पूरे इतिहास में जितनी भी जातियां पृथ्वी पर उत्पन्न हुई हैं उनमें से लगभग ९९.९% विलुप्त हो चुकी हैं। मानवों के आगमन के बाद उसने बहुत सी जातियों को शिकार या अन्य गतिविधियों से विलुप्त कर दिया है और बहुत सी जातियों को विलुप्ति की कगार पर ला खड़ा किया है।
सामूहिक विलुप्ति एक विशेष प्रकार की घटना होती है जिसमें एक छोटे से काल में बहुत सी जातियां विलुप्त हो जाती हैं और पूरी पृथ्वी के सम्पूर्ण जीवन में कमी आती है। सामूहिक विलुप्ति पृथ्वी पर असाधारण है लेकिन जातियों में छिट-पुट विलुप्ति होती रहती है। बहुत से वैज्ञानिक आधुनिक काल में मानवों द्वारा किए गए बदलावों (जैसे की वनों का नाश, प्रदूषण और वातावरण में बदलाव) के कारण तेज़ी से हो रही विलुप्तियों को लेकर चिंतित हैं।
लाघव चिह्न
लाघव चिह्न (॰) हिन्दी में एवं देवनागरी लिपि आधारित अन्य भाषाओं में संक्षिप्ति चिह्न के रूप में प्रयोग होता है। इसका यूनिकोड कूट मान 0970 है।
अंग्रेज़ी में संक्षेपीकरण के लिये फ़ुलस्टॉप (.) का प्रयोग किया जाता है, हिन्दी में इस कार्य के लिये लाघव चिह्न (॰) होता है। प्रायः यह चिह्न कुंजीपटल पर अथवा टंकण उपकरण में सुलभ न होने से लोग इसके स्थान पर फ़ुलस्टॉप का ही प्रयोग कर लेते हैं जो कि अशुद्ध है।
उदाहरण:
हिन्दी शून्य अंक का चिह्न (०, यूनिकोड कूट मान 0966) भी इससे मिलता-जुलता होने से कई बार लोग अज्ञानतावश लाघव चिह्न के स्थान पर हिन्दी के शून्य अंक का प्रयोग कर लेते हैं। इनमें अन्तर यह है कि एक तो लाघव चिह्न आकार में शून्य से छोटा होता है दूसरा शून्य जहाँ क्षैतिज रूप से पंक्ति के मध्य में होता है, लाघव चिह्न क्षैतिज रूप से ऊपर की ओर होता है।
ऍलजी जीऍस २९०
ऍलजी जीऍस २९० (कुकी फ्रैश) ऍलजी का एक मोबाइल फोन मॉडल है। यह अब तक ज्ञात एकमात्र फोन है जिसमें हिन्दी का इनस्क्रिप्ट वर्चुअल कीपैड अन्तर्निर्मित है।इस फोन में पूर्ण हिन्दी प्रदर्शन एवं टंकण समर्थन उपलब्ध है। हिन्दी टाइप करने हेतु इसमें इनस्क्रिप्ट लेआउट आधारित वर्चुअल कीबोर्ड उपलब्ध है। इसमें अन्तर्निर्मित हिन्दी शब्दकोष आधारित Auto suggestion सुविधा भी उपलब्ध है जिससे कि टंकण की गति बढ़ जाती है। हिन्दी तथा अंग्रेजी के मध्य स्विच करने के लिये स्पेसबार के बगल में एक बटन है। वर्चुअल कीपैड के द्वारा फोन में सभी ऍप्लीकेशनों में हिन्दी टाइप की जा सकती है। फोन में उपलब्ध ऑपेरा मिनी ब्राउजर के द्वारा सभी हिन्दी साइटें अच्छी तरह पढ़ी जा सकती हैं।
परमाणु जन दायित्व विधेयक
परमाणु संयंत्र में किसी दुर्घटना की स्थिति में शीघ्र मुआवजा सुनिश्चित करने के लिए भारतीय संसद द्वारा 31 अगस्त 2010 को यह विधेयक पारित किया गया। यह विधेयक लोकसभा में 18 संशोधनों के साथ पारित हुआ था।
तोरई
तोरई, तोरी या तुराई (वैज्ञानिक नाम : Luffa acutangula) एक लता है जिसके फल सब्जी बनाने के काम आते हैं, इसे भारत के कुछ राज्यों में "झिंग्गी" या "झींगा" भी कहा जाता है। यह वर्षा ऋतु में पैदा होती है।
तोरई बेल वाली फसल है, जो जायद तथा खरीफ ऋतु में सफलतापूर्वक देश के कई स्थानों में लगायी जाती है। इसके नर व मादा पुष्प एक ही बेल पर अलग-अलग स्थान पर तथा अलग-अलग समय पर खिलते हैं। नर पुष्प पहले तथा गुच्छों में लगते हैं जबकि मादा पुष्प बेल की पार्श्र्व शाखाओं पर व अकेले लगते हैं। पुष्प का रंग चमकीला पीला एवं आकर्षक होता है। मादा पुष्प के निचले भाग में फल की आकृतियुक्त अण्डाशय होता है जो निषेचन के पश्चात फल का निर्माण करता है। पुष्प सांयकाल में 5 से 8 बजे के दौरान खिलते हैं। पुष्पन के दौरान नर पुष्पों से जीवित व सक्रिय परागकण प्राप्त होते हैं, साथ ही मादा पुष्पों की वर्तिकाग्र निषेचन के लिए अत्यधिक सक्रिय होती है। तुरई मे परपरागण द्वारा निषेचन होता है जो मुख्यत: मधुमक्खियों द्वारा सम्पन्न होता है।
यह मुलायम गाढ़े हरे रंग की तोरई (वैज्ञानिक नाम : "Luffa Aegyptiaca" ) है जो पूरे भारतीय उपमहाद्वीप में उगाई जाती है। पकने के बाद इसका फाइबर कठोर हो जाता है, अतः यह फिर खाने योग्य नही रहती किन्तु कठोर फाइबर के कारण इसका उपयोग रगड़कर बर्तनों आदि की सफाई में उपयोग में लाया जाता है। पालतू पशुओं की त्वचा की सफाई में भी पकी तोरई का इस्तेमाल होता है। कच्ची हरी तोरई में विटामिन्स की भरपूर मात्रा होती है, इसके अधिक सुपाच्य होने के कारण हर आयु के मनुष्य व रोगी इसे पौष्टिक आहार के रूप में प्रयोग में लाते हैं। भारतवर्ष में घिया तोरई की प्राजाति बहुत अधिक प्रचलित है।
करेला
करेला या मोमोर्दिका चारैन्टिया कुकुरबिटेसी कुल की एक उष्णकटिबंधीय और उपोष्णकटिबंधीय लता या बेल है जिसे एशिया और कैरेबियाई क्षेत्रोन में इसके खाद्य फल के लिए व्यापक रूप से उगाया जाता है। इसके फलों का स्वाद कड़वा होता है हालाँकि किस्म के अनुसार इसके फलों का आकार और कड़वाहट की तीव्रता बदलती रहती है। करेला की उत्पत्ति भारत में हुई और इसे 14 वीं शताब्दी में चीन में पेश किया गया था। पूर्वी एशिया, दक्षिण एशिया और दक्षिण पूर्व एशिया के व्यंजनों में इसका उपयोग व्यापक रूप से किया जाता है।
करेला यह द्विलिंगाश्रयी (एक बेलपर नरफूल और मादा फूल आते हैं।) शाखायुक्त वनस्पती है। इसके बुंदे पर खाँच होती है। कोमल भाग अधिक रेशेदार होता है। साधी,पतली और लंबे तणाव के आधारपर यह बेल ऊपर चढती है। पत्ते सादे, वलयाकृती, हस्ताकृती और ५-७ दल में विभाजित होते है। फूल एकलिंगी और पिली होती। है। ५-१० सेंमी लांब, सवृंतावर(लांब देठावर) येतात. कच्ची फळे हिरवी किंवा पांढरी व पक्की फळे गर्द नारिंगी, ५-१५ सेंमी लांब, निलंबी (लोंबकळणारी-suspending), विटीच्या आकाराची व चवीला कडू असून त्यांवर लहान मोठ्या पुटकुळ्या असतात. ती भाजीकरिता उपयुक्त असतात.
करेले का फल ठंडा और पौष्टिक होता है। वह खानेपर पचनक्रिया में सुधार होता है। खाँसी, पित्त, गठिया, त्वचारोग, कुष्ठरोग, बद्धकोष्ठता, मधुमेह इ. विकार पर यह गुणकारी होता है। करेले की सब्जी या करेले का रस नियमित सेवन करने से वजन कम होता है। करेले का ज्यूस मानव शरीर के लिए बहुत लाभकारी होता है  करेले अ, ब और क यह जीवनसत्त्व होते हैं। इतर उपयोग करेले के कोमल फल का सब्जी के रुप में पाककृती बनाने के लिए मदत मिलती है।  संबधित कहावत करेला ऊपर से नीम चढ़ा।
विनकॉम वाइ ४५
विनकॉम वाइ ४५ विनकॉम नामक कम्पनी द्वारा निर्मित एक मोबाइल फोन है। यह दुनिया का संभवतः पहला ऐसा फोन है जिसमें हिन्दी इनस्क्रिप्ट का भौतिक कीबोर्ड निर्मित है।
बशोली
बशोली (Basholi) या बसोहली (Basohli) भारत के जम्मू और कश्मीर राज्य के कठुआ ज़िले में स्थित एक नगर है। यह रावी नदी के किनारे 1876 फुट की ऊँचाई पर स्थित है। बशोली अपनी विशेष प्रकार की चित्रकला के लिए प्रसिद्ध है, जिसे बशोली चित्रकला कहा जाता है।
भारत की 2001 की जनगणना के अनुसार बशोली की जनसंख्या 5865 थी, जिसमें पुरुषों का प्रतिशत 53 और महिलाओं का प्रतिशत 47 था। बशोली की साक्षरता दर 77% था, जो कि राष्ट्रीय औसत 59.5% से अधिक था। कस्बे की 12% जनसंख्या, 6 वर्ष से कम आयु के बच्चों की थी।
बशोली अपनी विशेष प्रकार की चित्रकारी, बशोली चित्रकला के लिए प्रसिद्ध है। इसे पहाड़ी चित्रकला के प्रथम रूप के रूप में स्वीकार किया जाता है जो अंतत: अठारहवीं सदी के मध्य में कांगड़ा चित्रकला के रूप में विकसित हुई।
अपनी कलात्मक श्रेष्ठता और राजसी संरक्षण द्वारा पोषित बशोली चित्रकला को आज चित्रकला की एक जोरदार, साहसिक, कल्पनाशील, अपरंपरागत और कलात्मक रूप से धनी शैली में शुमार किया जाता है। सत्रहवीं और अठाहरवीं सदी की शुरुआत में प्राथमिक रंगों का अधिक प्रयोग और विशेष प्रकार के चेहरे इस शैली की चित्रकला का प्रमुख गुण था, जो पश्चिमी हिमालय की तलहटी में यानि जम्मू और पंजाब में अधिक प्रचलित था। इस शैली के शुरुआती चित्र राजा किरपाल पाल (1678-1693) के समय के हैं।
बशोली से शुरु होकर चित्रकला की यह शैली मनकोट, नूरपुर, कुल्लू, मंडी, सुकेत, बिलासपुर, नालागढ़, चंबा, कांगड़ा और गुलेर के पहाड़ी राज्यों तक फैल गयी। बशोली चित्रकला का पहला उल्लेख 1921 में प्रकाशित भारतीय पुरातत्व सर्वेक्षण विभाग की वार्षिक रिपोर्ट में है।
मछलीशहर
मछलीशहर (Machhlishahr) भारत के उत्तर प्रदेश राज्य के जौनपुर ज़िले में स्थित एक नगर है।
मछलीशहर उत्तर प्रदेश का एक प्रमुख नगर और व्यापारिक स्थान है। पूर्वी उत्तर प्रदेश के जौनपुर जिले में स्थित मछलीशहर को तहसील का दर्जा प्राप्त है। नेशनल हाइवे 31 मछलीशहर से होकर गुजरता है जो पश्चिमी तरफ प्रतापगढ़ रायबरेली और लखनऊ को मछलीशहर से जोड़ता है तो पूर्वी तरफ जौनपुर और बनारस से मछलीशहर को जोड़ता है। मछलीशहर सुरक्षित लोकसभा सीट है जिसके तहत पांच विधानसभा आती हैं। मछलीशहर - जंघई - भदोही चार-लेन हाईवे निर्माणाधीन है, जिससे इस क्षेत्र के विकास को गति मिलेगी।
चुंगी चौराहे से लेकर सुजानगंज चौराहे तक मछलीशहर बाजार फैला हुआ है। यहां पर अधिकतर घरों में प्रथमतल पर दुकानें हैं। इसी कारण से मछलीशहर का नगरीकरण वर्टिकल है। यहां जनसंख्या घनत्व दिल्ली की तरह ही काफी ज्यादा है।
2011 की जनगणना के अनुसार, मछलीशहर की जनसंख्या 26,107 है जिसमें 51% पुरूष तथा 49% महिलाएं हैं। यहां की साक्षरता दर 77.43% है जोकि राष्ट्रीय औसत (59.5%) से ज्यादा है। पुरुष साक्षरता दर जहां 83.85% है,वहीं महिलाओं की साक्षरता दर 70.86% है। यहां की 18% आबादी छः साल से कम की है।
मछलीशहर हिन्दू और मुसलमान में आपसी सौहार्द के लिए विख्यात है। यहां होली, दिपावली तथा ईद बहुत ही हर्षोल्लास के साथ मनाया जाता है।
धसान नदी
धसान नदी मध्य भारत में बहने वाली बेतवा की सहायक नदी है जो इससे दायें से आकार जुड़ती है। यह नदी मध्य प्रदेश के रायसेन ज़िले से निकलती है और उत्तर प्रदेश के ललितपुर जिले के साथ मध्य प्रदेश की सीमा का निर्धारण करती है।
किरमिच
किरमिच या कानवास (Canvas) मोटा, मजबूत, सरल-बुनाई वाला कपड़ा है। इसका उपयोग जूते, तम्बू, पोत आदि बनाने में होता है। इसके उपर पेंट करने के लिये भी इसका उपयोग किया जाता है।
मोटर नियंत्रण
मोटर नियंत्रण में बहुत सी चीजें आतीं हैं - मोटर को स्टार्ट करना, उसे वांछित वेग (एकसमान या अलग-अलग) पर चलाना, उसको तेजी से बन्द करना या रोकना, उसकी गति को उल्टा करना आदि। चूंकि बहुतायत मशीनों मोटरें ही चतीं हैं, इसलिये मोटरों की गति का नियंत्रण करने से उनके द्वारा किये गये कार्य पर नियंत्रण होता है।
मोटर नियंत्रण में साधारण परिवर्तनशील प्रतिरोध से लेकर जटिल डिजितल परिपथों तक का प्रयोग किया जाता है।
माइक्रोसॉफ्ट कीबोर्ड लेआउट क्रियेटर
माइक्रोसॉफ्ट कीबोर्ड लेआउट क्रियेटर (लघुनाम: MSKLC) माइक्रोसॉफ्ट द्वारा विकसित एक औजार है जिसकी सहायता से विंडोज़ प्रचालन तन्त्र हेतु अपनी पसन्द का वर्चुअल कीबोर्ड (आइऍमई) बनाया जा सकता है। इसका नवीनतम संस्करण १.४ है।
मोनाली ठाकुर
मोनाली ठाकुर (का जन्म 3 नवम्बर 1985 को कोलकत्ता, भारत में हुआ) एक भारतीय पार्श्व गायिका हैं जो मुख्य रूप से बॉलीवुड फिल्मों में गाती हैं। और मोनाली ने लक्ष्मी नामक फिल्म में भी काम किया है। जो 2012 में रिलीज हुईं।
ठाकुर का सम्बन्ध एक संगीतमय परिवार से है, उनके पिता शक्ति ठाकुर एक बंगाली गायक और अभिनेता हैं और उनकी बहन मेहुली ठाकुर गोस्वामी एक पेशेवर पार्श्वगायिका हैं। बचपन में, वे एक बंगाली टेलीविजन धारावाहिक, "आलोकितो एक इंदु", में "इंदु " की मुख्य भूमिका निभा चुकी हैं। वर्तमान में, उनकी मेइयांग चांग के साथ मित्रता हैं। ठाकुर ने अपने कैरियर की शुरुआत स्कूल और कॉलेज की प्रतियोगिताओं और स्थानीय समारोहों में प्रदर्शन के साथ की और फिर वे इंडियन आइडल 2 में, जो की पॉप आइडल का भारतीय संस्करण है, में नौवां स्थान प्राप्त कर वे लोकप्रिय हो गयीं।
अपने निष्कासन से पहले वे कभी भी नीचे से तीसरे नंबर पर नहीं आई, और अपने निष्कासन के तुरंत बाद, जज अनु मलिक ने उन्हें गायन के क्षेत्र में अवसर देने का आश्वासन दिया, जो जानेमन फिल्म में एक गाने के रूप में सामने आया।
एक संगीतमय परिवार से ताल्लुक रखने के बावजूद, इंडियन आइडल के बाद भी उन्हें संगीत के क्षेत्र में अपनी जगह बनाने के लिए बहुत संघर्ष करना पड़ा. अंत में, उन्हें संगीत निर्देशक प्रीतम से 2008 की हिट फिल्म रेस में दो गाने "जरा जरा टच मी" और "ख्वाब देखे (सेक्सी लेडी)" गाने का प्रस्ताव मिला। मूलतः उन्हें एक ही गाना गाने के लिए चुना गया था, लेकिन उनके पहले गाने की रिकॉर्डिंग ने फिल्म के निर्देशक अब्बास और मस्तान को काफी प्रभावित किया और उन्हें दूसरा गाना भी गाने को दिया गया।
"जरा जरा टच मी" अत्यंत सफल रहा, और 2008 के प्रथम छ महीनो में भारतीय रेडियो पर चौथे नंबर पर सर्वाधिक बजने वाला गीत बन गया। ताइवानीज - अमेरिकन गायक लीहोम वांग, ने, इस गाने पर एक मुकदमा भी कर दिया, लीहोम ने आरोप लगाया की "ज़रा ज़रा टाच मी" उनके एल्बम "दा सन एंड मून इन माई हार्ट" के गाने, "डीप इन बैम्बू ग्रूव" जो की दिसम्बर 2004 में रिलीज हुआ था, से काफी मिलता जुलता है।
तब से उन्होंने पीछे मुड कर नहीं देखा है। उन्होंने बॉलीवुड के लिए कई गाने गाये और बंगाली में ढेरों गाने गाये हैं और अब वे अपने पहले एकल एल्बम पर काम कर रही हैं। जून 2008 मई ठाकुर ने दावा किया था की उनके एल्बम में कुल 9 गाने होंगे, जिसमे से 6 गाने ठाकुर और सचिन गुप्ता ने मिल कर लिख लिए हैं और ये गाने रॉक और शास्त्रीय गानों का सम्मिश्रण होंगे। उन्होंने बदमाश कम्पनी में "जिंगल" और न्यूयॉर्क में "है जुनून" रीमिक्स भी गाया है। हालांकि, इन दोनों गानों में उनके द्वारा गाये गए हिस्से नहीं दिखाए गए हैं।
आइफा पुरस्कारों में उन्हें "ज़रा ज़रा टच मी" गाने के लिए सर्वश्रेष्ठ गायक की श्रेणी में भी नामांकित किया गया।
सितंबर २०१०
[[श्रेणी:2010]] [[श्रेणी:सितंबर]]
इनस्क्रिप्ट (जावा स्क्रिप्ट इंजन)
इनस्क्रिप्ट एक बन्द-स्रोत लाइब्रेरी है जो कि ECMA-262 तृतीय संस्करण हेतु एक ECMAScript इंजन उपलब्ध करवाती है।। यह सी++ (तथा लाइवकनैक्ट हेतु कुछ जावा क्लास) में लिखी गयी है। यह आइकैब २ तथा ३ नामक वेब ब्राउजर के द्वारा प्रयोग की गयी थी। आइकैब ४ वेबकिट लेआउट इंजन का ECMAScript इंजन जावास्क्रिप्ट कोर के साथ प्रयोग करता है।
बोलनागरी
बोलनागरी लिनक्स में देवनागरी हेतु एक फोनेटिक आइऍमई है। इसे ऍक्सकेबी (ऍक्स विण्डो सिस्टम हेतु इनपुट लाइब्रेरी) के द्वारा अन्य प्लेटफॉर्म पर भी उपयोग में लाया जा सकता है।
यह सराय के सहयोग से इण्डलिनक्स द्वारा विकसित किया गया है।
दिलीप रॉय
बांग्ला चलचित्र के प्रख्यात अभिनेता-निर्देशक और रंगमंच कलाकार। उनके परिवार में उनकी पत्नी व तीन बेटे हैं। 79 वर्ष की अवस्था में कैंसर के कारण 2 सितंबर 2010 को उनकी मृत्यु हो गई।
रॉय ने 1954 में बांग्ला फिल्म "सती बेहुला" से अपने अभिनय करियर की शुरूआत की थी। बाद में उन्होंने करीब आधी सदी तक विभिन्न भूमिकाओं में विविध प्रकार का अभिनय किया। वह नायक और खलनायक दोनों ही तरह की भूमिकाएं बखूबी निभाते थे। उन्होंने उत्तम कुमार, सौमित्र चटर्जी, सुचित्रा सेन, अनिल चटर्जी और छबि बिस्वास जैसे कलाकारों के साथ काम किया। उनकी प्रमुख फिल्मों में "दुई पुरूष", "अपांजन", "अभया ओ श्रीकांता", "क्षुदित पाषाण", "आरोग्य निकेतन", "पन्ना हिरी छूनी", "झिंदर बांदी" और "हंशुली बांकर उपकथा" शामिल हैं। रॉय ने तीन सफलतम फिल्मों "देवदास" (1979), "अमृता कुम्भर संध्याने" (1982) और "नीलकांता" (1985) का निर्देशन किया था।
एटीके एयरोस्पेस सिस्टम
यह अमेरिका की प्रमुख एयरो स्पेश कंपनी है जिसने अमेरिकी अंतरिक्ष एजेंसी नासा के साथ मिलकर ठोस ईंधन से चलने रॉकेटों का विकास किया है।
त्वचाशोथ
त्वचाशोथ या 'डर्मेटाइटिस' (Dermatitis) में त्वचा में लाली, शोथ, खुजलाहट आदि होती है। इसका कारण त्वचा की किसी परत या परतों में जलन उत्पन्न करने वाले घावों का होना है। त्वचाशोथ विश्व में सभी जगह, विशेषतया गरम, आर्द्र और उद्योग प्रधान देशों में तथा सभी उम्र के लोगों में हुआ करता है। स्त्रियों को यह रोग कम होता है।
त्वचा शरीर का वह भाग है, जहाँ से रोग आसानी से शरीर में प्रवेश कर सकते हैं, लेकिन इसकी रचना इतनी दृढ़ है कि अधिकतर आक्रामक विफल होकर लौट जाते हैं।
त्वचाशोथ के तीन भेद हैं :
त्वचाशोथ के बाह्य कारण अनेक हो सकते हैं, जैसे
आंतर कारणों से उत्पन्न होनेवाले त्वचाशोथ के उदाहरण उकवत और गठिया तथा मधुमेह से उत्पन्न होने वाले त्वचाशोथ हैं।
कुछ त्वचाशोथ आनुवंशिक और उपापचयात्मक (मेटाबोलिक) कारणों से उत्पनन होते हैं।
त्वचाशोथ कालांतर में स्वत: ठीक हो जाते हैं। कभी-कभी अपवाद के रूप में पूयरुधिर और कैंसर भी हो जाता है। त्वचाशोथ से बचने के लिये विटामिनों का सेवन और सफाई आवश्यक है। त्वचाशोथ दूर करने के लिए कई प्रकार की दवाइयाँ और मरहम बनाए गए हैं।
नाई
जो दूसरों के बाल काटता एवं सवांरता है उसे नाई (barber) कहते हैं। भारत में यह एक जाति भी है जिसके सदस्य मुख्यत: बाल काटने एवं हिन्दू संस्कारों में मुख्य सहायक का काम करते आये है। किंतु राजस्थान, हरियाणा, और पंजाब के क्षेत्रों में नाइयों का कार्य सिर्फ बाल काटने तक सीमित नहीं रहा है ,नाई/सैनी कुटुम्बों का राजपूतों से पारम्परिक जुड़ाव रहा है। हर त्यौहार,रीति-रिवाज में नाईयों की उपस्थिति जरूरी है।इनके हर कुल का अपना एक "नाई" होता है। राजस्थान के "राजपूतों" में रीवाज है कि शादी में रश्मों की शुरूआत नाई बंधु द्वारा की जाती है अगर उस समय नाई रूठ जाए तो दूल्हा तोरण पर ही खड़ा रहता है।
श्वेतकण्ठ कौड़िल्ला
श्वेतकण्ठ कौड़िल्ला (white-throated kingfisher ; वैज्ञानिक नाम : "Halcyon smyrnensis") एक पक्षी है जो एशिया के विभिन्न भागों में पाया जाता है। वैसे तो यह पक्षी जलस्रोतों के निकट रहता है किन्तु जल से बहुत दूर भी पाया जाता है जहाँ ये सरीसृपों, उभयजीवियों, केकड़ों आदि का शिकार कर अपना पेट भरते हैं। सन्तानोत्पत्ति काल में सुबह-सुबह ये ऊँची आवाज निकालते हैं, जैसे भवनों के ऊपरी छत से या तारों के ऊपर से।
कुन्तला कुमारी सावत
कुन्तला कुमारी सावत ओड़िया की प्रसिद्ध उपन्यासकार हैं। उन्होने हिन्दी में भी रचनाएँ की हैं।
कथा
कथा से आशय "वह जो कही जाय" अर्थात् 'बात' ।
न्याय में यथार्थ निश्चय या विपक्षी के पराजय के लिये जो बात कही जाय, उसे कथा कहते हैं । कथा के तीन भेद हैं - बाद, जल्प, वितण्डा ।
खोजी यात्रा
किसी जगह (धरती, समुद्र, अंतरिक्ष आदि में) संसाधनों एवं अन्य उपयोगी सूचनाओं के खोज के लिये की गयी यात्रा खोजी यात्रा (Exploration) कहलाती है। खोजी यात्रा मानव के अलावा अन्य जन्तुओं द्वारा भी की जाती है।
अगर
अगर एक कालिलीय (कोलायडल) पदार्थ है जिसे विभिन्न प्रकार के लाल शैवालों से प्राप्त किया जाता है। इसमें सूक्ष्मजीवों का कल्चर करते है। सुक्ष्मजीवों के आवश्यकता अनुसार अगर में विभिन्न पदार्थ रखे होते है। अगर के पदार्थ अनुसार अगर भिन्न होते है।
इसमें गैलेक्टोस और सल्फेट होता है। यह विभिन्न प्रकार से प्रयोगों में लाया जाता है। आरेचक (लैक्ज़ेटिव) के रूप में इसका उपयोग अत्यंत महत्त्वपूर्ण है। प्रयोगशाला में इसका उपयोग सूक्ष्म जीवों के भोज्य पदार्थों (माइक्रोबियल कल्चर मीडिया) का ठोस बनाने के लिए किया जाता है। मिष्ठान्नशाला में तथा मांस संवेष्ठन उद्योगों (मीट पैकिंग इंडस्ट्रीज) में भी अगर का उपयोग होता है। भेषजीय उत्पादन में यह प्रनिलंबक अभिकर्ता (इमल्सीफाइंग एजेंट) के रूप में प्रयुक्त किया जाता है।
अगर के पौधों को इकट्ठा करके तुरंत सुखाया जाता है। इसके बाद कारखाने में भेज दिया जाता है, जहाँ पर ये धोए जाते हैं। विशेष प्रयोग में लाए जाने वाले अगर की उपलब्धि के लिए उक्त पौधों को विरंजित (ब्लीच्ड) करके पुन शुद्ध किया जाता है। तत्पश्चात्‌ म्यूसीलेज को कुछ घंटों के लिए उबाला जाता है और अनेक छननों से छानते हुए विभिन्न फ्रेमों में जेली के रूप में प्रवाहित किया जाता है। तत्पश्चात्‌ ठंढा करके जमा दिया जाता है। पानी को फेंककर जेली सुखाई जाती है और अंत में इसे चूर्ण का रूप दिया जाता है। इसका प्रयोग भिन्न-भिन्न प्रकार से किया जाता है। इससे अगरबत्तियाँ भी बनाई जाती है।
अगर के कुछ प्रकार निम्न लिखित है-
अगरबत्ती
अगरबत्ती एक बत्ती है जिसे जलाने पर सुगंधित धुँआ निकलता है।
अगरबत्ती का उपयोग लगभग प्रत्येक भारतीय घर, दुकान तथा पूजा-अर्चना के स्थान पर अनिवार्य रूप से किया जाता है। सुबह की दिनचर्या प्रारंभ करने से पहले प्रत्येक घर में अगरबत्ती जलाई जाती है, जो स्वतः ही इस उत्पाद की व्यापक खपत को दर्शाता है। अगरबत्तियां विभिन्न सुगंधों जैसे चंदन, केवड़ा, गुलाब आदि में बनाई जाती हैं। अधिकांशतः उपभोक्ताओं को इनकी किसी विशेष सुगंध के प्रति आकर्षण बन जाता है तथा वे प्रायः उसी सुगंध वाली अगरबत्ती को ही खरीदते हैं।
अगरबत्ती के निर्माण की प्रक्रिया अत्यन्त आसान है तथा घर में ही कम पूंजी तथा बिना किसी मशीन के प्रयोग से यह इकाई स्थापित की जा सकती है। इसकी निर्माण की प्रक्रिया भी ऐसी है कि इसके निर्माण में घर के सभी सदस्य हाथ बंटा सकते हैं। इस प्रकार घरेलू स्तर पर ही अत्यन्त अल्प पूंजी से स्थापित करके यह उद्योग अनेक शिक्षित बेरोजगार युवकों तक के लिए जीविकोपार्जन का साधन बन सकता है।
अगरबत्ती निर्माण की प्रक्रिया काफी सरल है तथा अनेक स्थानों जैसे, बंगलुरु, अहमदाबाद, मैसूर, कन्नौज आदि शहरों में यह कार्य घर-घर होता है। इसे बनाने में जो प्रमुख कच्चे माल काम में आते हैं वे हैं - लकडी, सफेद चंदन, लकड़ी का कोयला (चारकोल), राल तथा गूगल आदि। इनमें सर्वप्रथम सफेद चंदन तथा लकड़ी के कोयले को अच्छी तरह पीस लिया जाता है। इसके उपरांत गूगल को पानी में मिलाकर खरल करके उसकी लेई बना ली जाती है। इसके उपरांत इसमें पीसा हुआ चंदन सफेद, राल तथा लकड़ी का कोयला (चार कोल) मिला दिया जाता है। इस प्रकार यह मसाला तैयार हो जाता है।
इस गूंथे हुए मसाले को बांस की तालियों (सीकों) पर लगाया जाता है। तीलियों पर मसाला लगाने के अनेक तरीके प्रचलन में हैं। एक तरीके के अनुसार एक हाथ में हथेली पर मसाला लेकर उस पर तीली घुमाते हुए मसाला तीली पर चढा दिया जाता है। इसी प्रकार एक दूसरे तरीके में मसाले में से जरा सी गोली को बेलते हुए सींक पर मसाला चढा लिया जाता है। अच्छी सुगंधित अगरबत्ती बनाने के लिए मसाले में 1/8 भाग चंदन का बुरादा मिला लेना उपयुक्त रहता है।
बांस की तीलियां बाजार में आसानी से उपलब्ध हो जाती हैं। इन तीलियों का साइज प्रायः 8 इंच से 10-12 इंच तक होता है। प्रायः एक किलो में लगभग 1300 तीलियां (मसाला लगाने के बाद) आती हैं। इस प्रकार इन तीलियों पर लगा मसाला सूख जाने के उपरांत इन्हें सुगंधित अगरबत्तियां बनाने के लिए मसाला लगाने के उपरांत या तो इन अगरबत्तियों को एक सुगंधित मिश्रण में डुबोया जाता है अथवा उस पर वह मिश्रण छिडक दिया जाता है। इस संदर्भ में एक अच्छे सुगंधित मिश्रण का फार्मूला इस प्रकार है-
1. बेंजिन एसिटेट - 25 ग्राम
2. चंदन का तेल - 30 ग्राम
3. बेंजिन अल्कोहल - 5 ग्राम
4. लिनासूस - 10 ग्राम
5. लिनालिल एसिटेट - 5 ग्राम
6. अल्का एमाइल एल्डिहाइड- 2 ग्राम का अल्कोहल में 10 फीसदी घोल
7. इंडोल 10 फीसदी घोल - 5 ग्राम
इस प्रकार उद्यमी सुगंध के संदर्भ में अपनी पसंद का कोई और फार्मूला अथवा किसी और प्रकार की सुगंध का इस्तेमाल भी कर सकता है। साधारणतया अगरबत्तियों की पैकिंग 10-10 तीलियों की संख्या में चौकोर कार्डबोर्ड के डिब्बों में की जाती है। डिब्बों में पैक करने से पूर्व इन पर प्रायः सैलोफीन कागज अथवा पोलीथीन भी चिपकाया जाता है। आजकल अगरबत्तियों की पैकिंग हेतु प्लास्टिक के गोल तथा लम्बे डिब्बों का उपयोग भी किया जा रहा है।
फ्रांसीसी भारतीय रुपया
फ्रांसीसी भारतीय रुपया या रूपी (फ्रांसीसी: roupie) फ्रांसीसी भारत की मुद्रा थी। इसका मूल्य तब की ब्रिटिश भारतीय सरकार द्वारा जारी रुपये के बराबर था। 1871 तक यह सिर्फ सिक्कों के रूप में जारी की जाती थी और एक रुपये का विभाजन 8 फैनो में होता था और एक फैनो बराबर था तीन दोदो या 20 कैश के। 1871 से बैंकनोट जारी किए जाने लगे जिन्हें फ्रांस का बैंक ऑफ इंडोचाइना जारी किया करता था। इन नोटों के साथ ब्रिटिशों द्वारा जारी सिक्के भी पूरे क्षेत्र में प्रचलित थे।
विरेचक
विरेचक या आरेचक (Laxatives या purgatives या aperients) ऐसे खाद्यपदार्थ, यौगिक या दवाओं क कहा जाता है जिनके सेवन से मल त्यागने में आसानी होती है। इनके उपयोग से मलाशय की सफाई करने में आसानी होती है।
कुछ विरेचक मुख से लिये जाते हैं और कुछ गुदा से।
लोहबान
लोहबान या लोबान () एक पेड़ का सम्ख़ (गोंद या लासा) है जो सुगंधित होता है। इसका उपयोग अगरबत्ती और इत्र आदि में होता है। लोहबान का रंग पीला और भूरा होता है।
गुंजा
गुंजा या रत्ती (Coral Bead) लता जाति की एक वनस्पति है। शिम्बी के पक जाने पर लता शुष्क हो जाती है। गुंजा के फूल सेम की तरह होते हैं। शिम्बी का आकार बहुत छोटा होता है, परन्तु प्रत्येक में 4-5 गुंजा बीज निकलते हैं अर्थात सफेद में सफेद तथा रक्त में लाल बीज निकलते हैं। अशुद्ध फल का सेवन करने से विसूचिका की भांति ही उल्टी और दस्त हो जाते हैं। इसकी जड़े भ्रमवश मुलहठी के स्थान में भी प्रयुक्त होती है।
गुंजा गुंजा दो प्रकार की होती है।राजस्थानी चिरमी
पाश्चात्य मतानुसार गुंजा के फलों के सेवन से कोई हानि नहीं होती है। परन्तु क्षत पर लगाने से विधिवत कार्य करती है। सुश्रुत के मत से इसकी मूल गणना है।
गुंजा को आंख में डालने से आंखों में जलन और पलकों में सूजन हो जाती है।
दोनों गुंजा, वीर्यवर्द्धक (धातु को बढ़ाने वाला), बलवर्द्धक (ताकत बढ़ाने वाला), ज्वर, वात, पित्त, मुख शोष, श्वास, तृषा, आंखों के रोग, खुजली, पेट के कीड़े, कुष्ट (कोढ़) रोग को नष्ट करने वाली तथा बालों के लिए लाभकारी होती है। ये अन्यंत मधूर, पुष्टिकारक, भारी, कड़वी, वातनाशक बलदायक तथा रुधिर विकारनाशक होता है। इसके बीज वातनाशक और अति बाजीकरण होते हैं। गुन्जा से वासिकर्न भि कर सक्ते ही ग्न्जा
द्रोणपुष्पी
द्रोणपुष्पी या 'गोफा' या 'गुमा' औषधीय गुणों से युक्त पौधा है। इसकी गाँठों पर सफेद फूलों के गुच्छे लगते हैं।
द्रोणपुष्पी का पौधा बारिश के मौसम में लगभग हर जगह पैदा होता है, गर्मी के मौसम में इसका पौधा सूख जाता है। इसकी ऊंचाई 1-3 फुट और टहनी रोमयुक्त होता है। इसके पत्ते तुलसी के पत्ते से समान 1-2 इंच लंबे 1 इंच चौड़े होते है। इसके पत्तों को रगड़ने पर तुलसी के पत्तों के समान गंध निकलती है। द्रोण (प्याला) के फूल होने के कारण इसका नाम द्रोणपुष्पी है। इनका फल हरा व चमकीला होता है। सर्दी के मौसम में इसमें फूल और हेमंत ॠतु में फल आते है इसकी कई जातियां पाई जाती है।
यह सांप के काटने के पश्चात इसके सम्पूर्ण पौधे के रस को पिलाना रामबाण इलाज है।
श्रुतलेखन
श्रुतलेखन का अर्थ है 'सुने हुए को लिखना' या 'सुनकर लिखना'। 'श्रुत' का अर्थ होता है,'सुना हुआ'। इस विधि में एक व्यक्ति बोलता है तथा दूसरा सुन कर उसे लिखता है। विद्यालयों में श्रुतलेखन का उपयोग वर्तनी सुधारने हेतु किया जाता है। आजकल बहुत सी इलेक्ट्रॉनिक युक्तियों में सुनकर लिखने की क्षमता है।
श्रुति लेखन विधि:- भाषा शिक्षण में जब एक शिक्षक सभी बालकों को शुद्ध शब्द लेखन सिखाने का प्रयास करता है तो इसके लिए वह पाठ के किसी अंश या 20 कठिन शब्दों का चुनाव करता है स्वयं उन शब्दों को शुद्ध रूप से उच्चारित करता है एवं बालक सुनने के आधार पर शुद्ध रूप से लिखने का प्रयास करते हैं उसके बाद शिक्षक स्वयं प्रत्येक बालक की उत्तर पुस्तिका की जांच करता है और गलत पाय गय शब्दों के गोला बनाते हुए वह स्वयं शुद्ध रूप से लिखता है और फिर बालक को 10 10 बार शुध्द लिखने के लिए प्रेरित करता हैै। ऐसा करने सेेे बालक में शुद्ध शब्द लेखन का विकास होता है
गुण:- १. यह मनोवैज्ञानिक विधि है।
२. बालकों में भाषा शुद्धता का विकास होता है।
३. बालक में श्रवण कौशल लेखन कौशल में वृद्धि . होती हैl
दोष:- १. समय अधिक खर्च होता हैl
२. योग्य शिक्षकों का अभाव पाया जाता है
तकनीकी सन्दर्भ में श्रुतलेखन से आशय है कि कम्प्यूटर को बोलकर लिखवाना। इस विधि में प्रयोक्ता माइक्रोफोन में बोलता है तथा कम्प्यूटर में मौजूद स्पीच टू टैक्स्ट प्रोग्राम उसे प्रोसैस कर टैक्स्ट में बदलकर लिखता है। इस प्रकार का कार्य करने वाले सॉफ्टवेयर को श्रुतलेखन सॉफ्टवेयर कहते हैं। अंग्रेजी हेतु इस प्रकार के सॉफ्टवेयर विण्डोज़ एवं ऑफिस के कुछ संस्करणों में अन्तर्निर्मित हैं। इसके अतिरिक्त ड्रैगन नैचुरली नामक प्रसिद्ध सॉफ्टवेयर भी है।
हिन्दी हेतु अभी तक ऐसा केवल श्रुतलेखन-राजभाषा नामक सॉफ्टवेयर उपलब्ध है।
भृङ्गराज
भृंगराज (अंग्रेजी नाम : False Daisy ; वैज्ञानिक नाम : Eclipta alba) आस्टेरेसी (Asteraceae) कुल का पौधा है। यह प्राय: नम स्थानों में उगता है। वैसे तो यह लगभग पूरे संसार में उगता है किन्तु भारत, चीन, थाइलैंड एवं ब्राजील में बहुतायत में पाया जाता है। आयुर्वेद में इसका तेल बालों के लिये बहुत उपयोगी माना जाता है।
आयुर्वेदिक विशेषज्ञों का मत है कि भृंगराज बालों और लीवर से जुड़ी समस्याओं के लिए लाभदायक है, क्योंकि इसमें केश्य गुण पाया जाता है।
तरंग वक्रीय विधि
तरंग वक्रीय विधि (wavy culve method / wcm) का उपयोग आसमिका को हल करने में किय जाता है। wcm के प्रश्नो को हल करते समय एक पक्ष शून्य हो, पद गुना में हो। यदि एक पद परिमेय है तो ध्यान रहे कि हर में शून्य नहि आये (नहि तो वह ∞ हो जायेगा)।(x-3) (x-2) ≥ 0 ; (x+5) (x-6) ≤ 0
→ x = 3, 2 ; → x= -5, 6 प्राप्त x के मानो (3 और 2) को सन्ख्या रेखा में रखने पर एक तरन्ग खीन्च्ह्ते हैं जो दायी ओर से शुरु करते हैं (+ ∞ से)। यदि पद कि घात विषम है तो तरन्ग सन्ख्या रेखा को प्राप्त बिन्दु पर काटेगी। यदि चिन्ह ≥ है तो सन्ख्या रेख के ऊपर (धनात्मक) व उस बिन्दु को लेन्गे जिस पर तरन्ग काटती है। यदि चिन्ह ≤ है तो सन्ख्या रेखा के नीचे (ऋणात्मक) व उस बिन्दू को लेन्गे जिस पर तरन्ग काटती है।  उत्तर देते समय यदि चिन्ह ≥ है या ≤ है तो उत्तर -∞ से प्राप्त प्रथम बिन्दु तक तथा प्रथम बिन्दु से दूसरे बिन्दु तक फिर +∞ तक देन्गे।
ध्वनि (पाठ से वाक)
ध्वनि भारतीय भाषाओं हेतु एक पाठ से वाक प्रोग्राम है। यह एक स्क्रीनरीडर की तरह कार्य कर सकता है। इसे फॉस्स इण्डिया २००८ पुरुस्कार मिला है। इसका नवीनतम संस्करण ०.९४ है। यह विकास के चरण में है, वर्तमान में यह केवल लिनक्स प्लेटफॉर्म पर कार्य करता है।
वर्तमान में ध्वनि निम्न भारतीय भाषाओं हेतु कार्य करता है।
विकासकर्ता
वॉजमी
वॉजमी हिन्दी हेतु एक पाठ से वाक ब्राउजर प्लगइन है। इसके उपयोग से किसी टैक्स्ट को पढ़ कर सुनाया जा सकता है। इसके अतिरिक्त इसके बुकमार्कलेट के द्वारा किसी वेबपन्ने पर उपस्थित टैक्स्ट को पढ़ कर सुनाया जा सकता है।
यह फैस्टिवल नामक पाठ से वाक प्रोग्राम का ऑनलाइन संस्करण है।
वाचक (पाठ से वाक)
वाचक माइक्रोसॉफ्ट वर्ड हेतु एक पाठ से वाक प्लगइन है। यह किसी वर्ड डॉक्यूमेण्ट में लिखे पाठ को पढ़कर माइक द्वारा सुनाता है। यह यूनिकोड टैक्स्ट के अतिरिक्त कई नॉन-यूनिकोड फॉण्टों के पाठ को भी पढ़ सकता है।
हिन्दी एऍसआर
हिन्दी एऍसआर एक मुफ्त एवं मुक्त स्रोत श्रुतलेखन सॉफ्टवेयर है। यह नेटिव हिन्दी वक्ताओं से अकाउस्टिक डाटा रिकॉर्ड करके विकसित किया गया अकाउस्टिक मॉडल है। यह अभी परीक्षण के चरण में ही है तथा व्यावहारिक उपयोग लायक नहीं।
टिण्डा
टिंडा एक सब्जी है। इसका पौधा लतावाला होता है।
साथ ही टिंडा बहुत ही प्राकृतिक गुणों से लैस होता है।
टिंडा में  एन्टी-ऑक्सिडेंट, फाइबर, कैराटिनॉयड, विटामिन सी, आयरन या पोटाशियम होता है जो टिंडे को सूपरफूड बनाने में मदद करता है। टिंडे की सब्जी (tinde ki sabji) खाते तो सब लोग है,लेकिन आयुर्वेद में इसका औषधि के रुप में  भी उपयोग किया जाता है।
टिंडा त्वचा और बालों के साथ ही पाचन तंत्र के लिए भी काफी अच्छा होता है ये उदर को ठंडा रखने में मदद करता है।
टिंडा कब्ज से राहत दिलाात है
खून साफ रखने में मदद करता है
साथ ही पीलिया जैसे रोग में भी रोग से लडने की क्षमता प्रदान करता है
ककोड़ा
ककोड़ा या कर्कोट (वानस्पतिक नाम : "Momordica dioica") एक सब्जी है। इसका फल छोटे करेले से मिलता-जुलता होता है जिसपर छोटे-छोटे कांटेदार रेशे होते हैं।  राजस्थान में इसे किंकोड़ा भी कहते हैं |
ककोड़ा या खेखसा अधिकतर पहाड़ी जमीन में पैदा होता है। यह बरसात के मौसम में होने वाला साग है। ककोड़ा की बेल होती है जो अपने आप जंगलों-झड़ियों में उग आती है और फैल जाती है। इसके 'नर' और 'मादा' बेल अलग-अलग होते हैं। इसका साग बहुत ही अच्छा व स्वादिष्ट होता है। नर्म ककोड़ा का साग अधिक स्वादिष्ट होता है जिसे लोग अधिक पसन्द करते हैं। गर्म मसालों या लहसुन के साथ ककोड़ा का साग बनाकर खाने से वात पैदा नहीं होता है।
जमीन के नीचे ककोड़ा के जड़ में आधी फुट लम्बी गांठ होती है जिसका उपयोग औषधि के रूप में किया जाता है। ककोड़ा का कन्द चीनी या शहद के साथ 1 से 5 ग्राम की मात्रा में औषधि की तरह प्रयोग किया जाता है। ककोड़ा का कन्द अधिक मात्रा में प्रयोग करने से उल्टी पैदा हो सकती है।
रामनाथ त्रिपाठी
डॉ॰ रमानाथ त्रिपाठी हिन्दी साहित्यकार हैं।
उत्तर प्रदेश के इटावा नगर में 1926 में जन्मे, दिल्ली विश्वविद्यालय के हिंदी विभाग के भूतपूर्व प्रोफ़ेसर रमानाथ त्रिपाठी ने अपना समस्त जीवन रामायण के विभिन्न पहलुओं का अध्ययन करते हुए बिताया है। उनकी पीएच.डी. व डी.लिट. के शोध प्रबंध भी इन्हीं विषयों पर आधारित हैं। संस्कृत, बंगला, उड़िया, नेपाली, गुजराती आदि भाषाओं में अधिकार रखने वाले वे राम साहित्य के विलक्षण विद्वान हैं। वे विभिन्न विषयों में 40 से अधिक पुस्तकें लिख चुके हैं तथा अनेक पुरस्कारों से सम्मानित हैं।
वस्त्र धुलाई
वस्त्रों की धुलाई या वस्त्र-धावन प्राचीन काल से चला आ रहा है। भारत में पारम्परिक रूप से यह कार्य धोबी करते थे। अब धुलाई की मशीनें भी इस कार्य में सहायक हैं।
कनेर (पीली)
पीले फूल वाली कनेर (Be still Tree or yellow Oleander) छोटी उंचाई वाला वृक्ष है। इसमें पीले फूल लगते हैं। इसकी पत्तियाँ लम्बी-पतली होतीं हैं।
कनेर पीली का दूध शरीर की जलन को नष्ट करने वाला और विषैला होता है। इसकी छाल कड़वी भेदन व बुखार नाशक होती है। छाल की क्रिया बहुत ही तेज होती है, इसलिए इसे कम मात्रा में सेवन करते है। नहीं तो पानी जैसे पतले दस्त होने लगते हैं। कनेर का मुख्य विषैला परिणाम हृदय की मांसपेशियों पर होता है। इसे अधिकतर औषधि के लिये उपयोग में लाया जाता है।
कनेर के पत्तो को गाय, भेड़, बकरिया नहीं खाती, इसलिए इसको ट्री गार्ड लगाने की आवश्यकता नहीं। कनेर को पशु नहीं कहते , इसलिए इसे खुले में लगाने में कोई दिक्कत नही। इसका उपयोग हेच बनाने की लिए बहुत किया जाता है।
कनेर का बीज विषाक्त होता है। एक बीज का सेवन भी जान लेने के लिये काफी है। कनेर का जहर डाइगाक्सीन ड्रग की तरह है। डाइगाक्सीन दिल की धड़कन की रफ्तार कम करता है।
गोखरू
गोखरू या 'गोक्षुर' (Tribulus terrestris, Land caltrops, Puncture vine) भूमि पर फ़ैलने वाला छोटा प्रसरणशील क्षुप है जो कि आषाढ़ और श्रावण मास मे प्राय हर प्रकार की जमीन या खाली जमीन पर उग जाता है। पत्र खंडित और फूल पीले रंग के आते हैं, फल कंटक युक्त होते हैं, बाजार मे गोखरु के नाम से इसके बीज मिलते हैं। उत्तर भारत मे, हरियाणा, राजस्थान मे यह बहुत मिलता है।
इसमें चने के आकार के कड़े और कँटीले फल लगते हैं। ये फल ओषिधि के काम में आते हैं और वैद्यक में इन्हें शीतल, मधुर, पुष्ट, रसायन, दीपन और काश, वायु, अर्श और ब्रणनाशक कहा है। यह फल बड़ा और छोटा दो प्रकार का होता है। कहीं कहीं गरीब लोग इसके बीजों का आटा बनाकर खाते हैं।
यह शीतवीर्य, मुत्रविरेचक, बस्तिशोधक, अग्निदीपक, वृष्य, तथा पुष्टिकारक होता है। विभिन्न विकारो मे वैद्यवर्ग द्वारा इसको प्रयोग किया जाता है। मुत्रकृच्छ, सोजाक, अश्मरी, बस्तिशोथ, वृक्कविकार, प्रमेह, नपुंसकता, ओवेरियन रोग, वीर्य क्षीणता मे इसका प्रयोग किया जाता है।
गोखरू ज़ाइगोफाइलिई (Zygophylleae) कुल के अंतर्गत ट्रिबुलस टेरेस्ट्रिस (Tribulus terrestris) नामक एक प्रसर वनस्पति है, जो भारत में बलुई या पथरीली जमीन में प्राय: सर्वत्र पाई जाती है। इसे छोटा गोखरू या गुड़खुल (हिंदी) और गोक्षुर (संस्कृत) भी कहते हैं। इसके संयुक्त पत्र में 5-7 जोड़े चने के समान पत्रक, पत्रकोणों में एकाकी पीले पुष्प और काँटेदार गाल फल होते हैं।
आयुर्वेद के 'दशमूल' नामक दस वनौषधियों के प्रसिद्ध गण में एक यह भी है और इसके मूल का (क्वाथ में) अथवा फल का (चूर्ण) चिकित्सा में उपयोग होता है। यह मधुर, स्नेहक, मूत्रविरेचनीय, बाजीकर तथा शोथहर होने के कारण मूत्रकृच्छ्र, अश्मरी, प्रमेह, नपुंसकत्व, सुजाक, वस्तिशोथ तथा वातरोगों में लाभदायक माना जाता है।
तिलकुल (Pedaliaceae) की पेडालियम म्यूरेक्स (Pedaliummurex) नामक एक दूसरी वनस्पति है, जो 'बड़ा गोखरू' के नाम से प्रसिद्ध है। इसके फलों का भी प्राय: छोटे गोखरू की तरह ही प्रयोग होता है। इसके फल चार काँटों से युक्त और आकार में पिरामिडीय शंकु जैसे होते हैं। यह दक्षिण भारत, विशेषत: समुद्रतट, गुजरात, काठियावाड़ तथा कोंकण आदि में होता है।
लता
जो वनस्पतियाँ लता (Vine) कहलातीं हैं जो स्वयं उर्ध्वाधर दिशा में खड़ी नहीं रह सकतीं। इनके तने पतले और कमजोर होते हैं और इतने लम्बे होते हैं कि ये स्वयं खड़ी नहीं होती बल्कि किसी अन्य वृक्ष, दीवार, जमीन आदि पर पसरते हुए वृद्धि करतीं हैं। अंगूर, लौकी, कद्दू आदि लताओं के कुछ उदाहरण हैं।  लता दो तरह के होते हैं- (2) आरोही लता (climbers)  विसर्पी लता वो होते हैं जो सीधे खड़े नहीं होते जमीन में फैल जाते हैं।  आरोही लता वो होते हैं जो आस-पास के ढाँचे की सहायता से ऊपर चढ़ जाते हैं।
चीनी सिंघाड़ा
चीनी सिंघाड़ा या शृंगाटक (Chinese water chestnut ; वैज्ञानिक नाम : Eleocharis dulcis; synonyms E. equisetina, E. indica, E. plantaginea, E. plantaginoides, E. tuberosa, E. tumida) घास की तरह का एक पौधा है। इसकी कम्द खायी जाती है। यह कंद पानी के अन्दर कीचड़ में रहती है। इसका तना हरा, नलिका के समान होता है जिसपर पत्ते नहीं होते। इसकी लम्बाई लगभग 1.5 मीटर होती है।